Na podlagi sedmega odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1)

**Mestna občina Nova Gorica**, Trg Edvarda Kardelja 1, 5000 Nova Gorica,

objavlja prosto strokovno-tehnično delovno mesto za nedoločen čas

**»TEHNIK V«** v Splošni službi Urada direktorja Mestne občine Nova Gorica

Kandidati, ki se bodo prijavili na prosto delovno mesto, morajo izpolnjevati naslednje pogoje:

* srednje tehniško in drugo strokovno izobraževanje/ srednja strokovna izobrazba ali srednje splošno izobraževanje/ srednja splošna izobrazba;
* najmanj 6 mesecev delovnih izkušenj;
* vozniški izpit B kategorije.

Po 13. točki 6. člena Zakona o javnih uslužbencih se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Naloge, ki se opravljajo na objavljenem prostem delovnem mestu so:

* opravljanje nalog nabave drobnega inventarja in pisarniškega materiala za potrebe delovanja občinske uprave;
* sodelovanje in priprava strokovnih podlag za izvedbo javnih naročil s področja dela (čiščenje, varovanje, pisarniška oprema ipd.);
* vodenje evidenc in predpisane dokumentacije;
* izvajanje administrativno tehničnih del;
* opravljanje tehničnih nalog v zvezi z vzdrževanjem občinske stavbe;
* organiziranje in vodenje tekočega vzdrževanja objektov;
* opravljanje nalog v zvezi s hrambo osnovnih sredstev;
* prevažanje funkcionarjev in zaposlenih ter skrb za vzdrževanje voznega parka;
* koordiniranje izvajanja enostavnejših nalog;
* spremljanje izvrševanja proračunskih postavk z delovnega področja;
* samostojno opravljanje drugih nalog s področja dela in po naročilu predpostavljenega.

Izbrani kandidat bo opravljal delo na delovnem mestu »tehnik V«. Z izbranim kandidatom bo sklenjeno delovno razmerje za nedoločen čas, in sicer s polnim delovnim časom in dvomesečnim poskusnim delom. Izbrani kandidat bo delo opravljal v prostorih Mestne občine Nova Gorica, Trg Edvarda Kardelja 1, 5000 Nova Gorica.

Prijava na prosto delovno mesto mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, pridobljeni strokovni naziv, datum (dan, mesec, leto) pridobitve izobrazbe ter ustanova, na kateri je bila izobrazba pridobljena;
2. pisno izjavo kandidata o izpolnjevanju pogoja glede zahtevanih delovnih izkušenj, z opisom vseh dosedanjih zaposlitev, v katerem kandidat navede datum (dan, mesec in leto) sklenitve in datum (dan, mesec in leto) prekinitve delovnega razmerja pri posameznemu delodajalcu, ter kratko opiše delo, ki ga je pri tem delodajalcu opravljal ter navede kakšna je bila zahtevana stopnja izobrazbe za opravljanje tega dela,
3. pisno izjavo kandidata, da ima opravljen vozniški izpit B kategorije;
4. pisno izjavo kandidata, da za namen tega postopka zaposlitve dovoljuje Mestni občini Nova Gorica pridobitev podatkov o izpolnjevanju pogojev za zasedbo delovnega mesta iz uradnih evidenc.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Kandidat vloži prijavo v pisni obliki na priloženem obrazcu **»Vloga za zaposlitev«** in jo v roku 8 dni po objavi na spletni strani Mestne občine Nova Gorica in na Zavodu RS za zaposlovanje pošlje v zaprti ovojnici z označbo: »za prosto strokovno-tehnično delovno mesto tehnik V, sklic na številko 1100-0010/2023« na naslov: Mestna občina Nova Gorica, Trg Edvarda Kardelja 1, 5000 Nova Gorica. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: mestna.obcina@nova-gorica.si , pri čemer veljavnost prijave ni pogojena z elektronskim podpisom.

Neizbrani kandidati bodo o izbiri pisno obveščeni najkasneje v osmih dneh po zaključenem postopku izbire.

Dodatne informacije o izvedbi javne objave daje Saša Pervanja, tel. št. 05/3350149, o delovnem področju pa Aleš Markočič, tel. št. 05/3350120.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Številka: 1100-0010/2023-1

Datum: 8. 8. 2023

 Samo Turel

 ŽUPAN